****

**Kretingos rajono savivaldybės administracijos direktorius**

**Įsakymas**

**Dėl pritarimo vietovės lygmens teritorijų planavimo dokumento rengimo iniciatyvai**

2015 m. spalio 19 d. Nr. A1-844

Kretinga

Vadovaudamasis Lietuvos Respublikos vietos savivaldos įstatymo 29 straipsnio 8 dalies 14 punktu, Lietuvos Respublikos teritorijų planavimo įstatymo 6 straipsnio 3 dalimi ir 31 straipsnio 4 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu Nr. 1265 „Dėl pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9 ir 10 punktais, ir atsižvelgdamas į Ievos Latakienės ir Kęstučio Latako prašymą:

1. P r i t a r i u Ievos Latakienės ir Kęstučio Latako iniciatyvai dėl detaliojo plano, patvirtinto 2012-08-30 Kretingos rajono savivaldybės tarybos sprendimu Nr. T2 – 279 „Dėl žemės sklypų (kad. Nr. 5657/0002:413, 5657/0002:414, 5657/0002:415, 5657/0002:416, 5657/0002:417) Kluonalių k., Kretingos r. sav., detaliojo plano tvirtinimo ir pagrindinės žemės naudojimo paskirties keitimo“, keitimo.

2. N u s t a t a u, kad pirmame punkte nurodyto vietovės lygmens teritorijų planavimo dokumento rengimo darbus finansuoja ir dokumento rengėją savo nuožiūra pasirenka jo rengimo iniciatoriai.

3. P a v e d u Architektūros ir teritorijų planavimo skyriui:

3.1. parengti įsakymo projektą dėl teritorijų planavimo dokumento rengimo ir planavimo tikslų, paskelbti jį savivaldybės interneto svetainėje ir seniūnijos skelbimų lentoje kartu su šiuo įsakymu, nurodant iki kada ir kokiu adresu galima susipažinti su planavimo tikslų dokumentais ir teikti pasiūlymus dėl planavimo tikslų;

3.2. parengti teritorijų planavimo proceso inicijavimo sutarties projektą ir šalių pasirašytą sutartį paskelbti savivaldybės interneto svetainėje.

4. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Virginijus Domarkas

Sandra Skersienė